Bērzlapju rinda

Bērzlapju rinda (Russulales) ir sēņu rinda, kas pieder himēnijsēņu klasei. Pēc Dictionary of the Fungi 10. izdevuma (2008) informācijas, rinda tolaik sastāvēja no 12 dzimtām, 80 ģintīm un 1767 sugām.  2016. gadā Species Fungorum norādīja uz 13 dzimtām, 117 ģintīm un 3060 sugām,Kirk PM. "Species Fungorum (version January 2016). In: Species 2000 & ITIS Catalogue of Life". bet 2021. gadā Catalogue of Life atsaucās uz 12 dzimtām, 102 ģintīm un 3268 sugām.Catalogue of Life: Russulales, skatīts 2021-01-18

 Ietilpstošās dzimtas 
(Catalogue of Life 2021. gada sākuma versija):
 Aitpiepju dzimta (Albatrellaceae)
 Amylostereaceae
 Ausenīšu dzimta (Auriscalpiaceae)
 Poliporu dzimta (Bondarzewiaceae)
 Echinodontiaceae
 Dižadateņu dzimta (Hericiaceae)
 Hybogasteraceae
 Lachnocladiaceae
 Vaskaiņu dzimta (Peniophoraceae)
 Bērzlapju dzimta (Russulaceae)
 Gloeocystidiellaceae
 Sīkpiepju dzimta (Stereaceae)

Daži avoti neiekļauj šai sarakstā kā atsevišķas dzimtas Albatrellaceae (pievienojot to Scutigeraceae dzimtai) un Lachnocladiaceae (pievienojot to Peniophoraceae dzimtai), bet iekļauj Scutigeraceae un Wrightoporiaceae.Global diversity and molecular systematics of Wrightoporia s.l. ( Russulales, Basidiomycota) J J Chen, B K Cui, Y C Dai, PMID: 28232759 PMCID: PMC5315289 DOI: 10.3767/003158516X689666 Tāpat rindā bieži tiek iekļautas ģintis, kurām pašlaik nav noteikta precīza vieta klasifikācijā (t. s. incertae sedis), kā Aleurocystidiellum, Byssoporia, Dentipellopsis, Gloeodontia, Gloeoasterostroma, Gloeohypochnicium, Haloaleurodiscus, Larssoniporia, Perplexostereum, Scytinostromella un Xanthoporus.

 Morfoloģija 

Rinda iekļauj sevī kā klasiskās cepurīšu sēnes no bērzlapju dzimtas, kā bērzlapes un pienaines,Museo Tridentino di Scienze Naturali: Russulales (Russula and Lactarius)  tā arī pazemes, piepjveidīgās, adateņu un čemurveidīgās sēnes.Miller, S.L.; et al. (2006). "Perspectives in the new Russulales". Mycologia. 98 (6): 960–970. doi:10.3852/mycologia.98.6.960. PMID 17486972. Ar dažiem izņēmumiem, to sporas ir kārpainas vai tīklotas. Sporu formu daudzveidībā visvairāk izceļas bērzlapju un aitpiepju dzimtas.Perspectives in the new Russulales - Steven L. Miller,Ellen Larsson,Karl-Henrik Larsson, Plant and Environmental Sciences, Göteborg University, Sweden,Annemieke Verbeken &Jorinde Nuytinck, Pages 960-970 | Accepted 20 Sep 2006, Published online: 23 Jan 2017 doi.org/10.1080/15572536.2006.11832625

 Atsauces 

 Ārējās saites 

 Index Fungorum
 MycoBank

Kategorija:Bērzlapes
Kategorija:Sēņu sistemātika